cyanic-selkie/wikianc huggingface dataset:
Κακοκαιρία Αθηνά
Η Κέρκυρα, με τους δρόμους να πλημμυρίζουν, και οι Παξοί ήταν οι πρώτες περιοχές στην Ελλάδα που επλήγησαν από τις έντονες βροχοπτώσεις. Τόσο η Ζαγορά όσο και το Πήλιο υπέστησαν περίπου 700 χιλιοστά βροχής, που είναι υπερδιπλάσια από την ποσότητα βροχής που έπεσε στην Αθήνα. Η βροχόπτωση προκάλεσε επίσης αρκετές κατολισθήσεις που διέκοψαν την κυκλοφορία στις περιοχές της Πύλης και της Καλαμπάκας ενώ οι άνεμοι έριξαν δέντρα που προκάλεσαν ζημιές σε αυτοκίνητα στη Θεσσαλονίκη. Χαλαζοθύελλες αναφέρθηκαν στη Νηλέα και Στροφυλιά.. Η Βόρεια Εύβοια, η Μαγνησία και η δυτική Πελοπόννησος επλήγησαν περισσότερο από την καταιγίδα, με τις πλημμύρες να προκαλούν σημαντικές ζημίες. Οι αρχές στα χωριά Αχλάδι, Κοτσικιά και Αγία Άννα προσπάθησαν να σώσουν τους εγκλωβισμένους κατοίκους από τα ήδη πλημμυρισμένα σπίτια τους, χωρίς να αναφερθούν θύματα. Μετά της κακοκαιρίας, ανακοινώθηκε έκτακτη επιχορήγηση 20 εκατομμυρίων ευρώ για την αποκατάσταση των ζημιών στη βόρεια Εύβοια.
Παραπομπές
Κατηγορία:Μεσογειακοί κυκλώνες
Βραβεία Αμερικανικής Ακαδημίας Κινηματογράφου 2017
thumb|250px|Η 90η Απονομή των Βραβείων της Αμερικανικής Ακαδημίας Κινηματογράφου.
Η 90η Απονομή των Βραβείων της Ακαδημίας Κινηματογράφου, γνωστά κυρίως ως Βραβεία Όσκαρ, παρουσιάστηκε από την Ακαδημία Motion Picture Arts and Sciences (AMPAS), τίμησε τις καλύτερες ταινίες του 2017 και έλαβε χώρα στο Θέατρο Ντόλμπι στο Χόλιγουντ της Καλιφόρνια. Η απονομή πραγματοποιήθηκε στις 4 Μαρτίου 2018, αντί για τέλη Φεβρουαρίου όπως συνηθίζεται, προκειμένου να μην συμπέσει με τους Χειμερινούς Ολυμπιακούς Αγώνες του 2018.
Κατά την διάρκεια της απονομής, η AMPAS παρουσίασε τις υποψηφιότητες στις 24 κατηγορίες των Βραβείων Όσκαρ. Η απονομή προβλήθηκε στην αμερικανική τηλεόραση από το ABC, η παραγωγή ήταν των Michael De Luca και Jennifer Todd και η σκηνοθεσία ήταν της Glenn Weiss. Ο κωμικός ηθοποιός Τζίμι Κίμελ ήταν για δεύτερη φορά ο οικοδεσπότης και έγινε το πρώτο άτομο που παρουσίασε την εν λόγω εκδήλωση επί δυο συνεχόμενα έτη μετά τον Μπίλυ Κρίσταλ που παρουσίασε την ίδια εκδήλωση το 1997 και το 1998.
Παράλληλα, η Ακαδημία Κινηματογράφου παρουσίασε την 9η Απονομή των Governors Awards στο Grand Ballroom στο Χόλιγουντ στις 11 Νοεμβρίου 2017. Στις 10 Φεβρουαρίου 2018, σε μια τελετή στο ξενοδοχείο Beverly Wilshire στο Μπέβερλυ Χιλς, ο ηθοποιός Πάτρικ Στιούαρτ παρουσίασε τα Επιστημονικά και Τεχνολογικά Βραβεία της Ακαδημίας.
Η ταινία Η Μορφή του Νερού κέρδισε επτά βραβεία, μεταξύ των οποίων Καλύτερης Φωτογραφίας και Καλύτερης Σκηνοθεσίας για τον Γκιγιέρμο Ντελ Τόρο. Η Δουνκέρκη κέρδισε τρία βραβεία ; οι ταινίες Blade Runner 2049, Coco, Η πιο σκοτεινή ώρα και Οι Τρεις Πινακίδες Έξω από το Έμπινγκ, στο Μιζούρι κέρδισαν από δυο βραβεία η καθεμιά. Οι ταινίες Εγώ, η Τόνια, Τρέξε!, Να με Φωνάζεις με τ' Όνομά σου, Μία φανταστική γυναίκα, Icarus, Αόρατη Κλωστή, Heaven Is a Traffic Jam on the 405, The Silent Child και Dear Basketball κέρδισαν από ένα βραβείο η καθεμιά.
Βραβεία
Οι υποψηφιότητες για την 90η Απονομή των Βραβείων Όσκαρ ανακοινώθηκαν στις 23 Ιανουαρίου 2018 στις 5:22πμ PST (13:22 UTC), στο Θέατρο Samuel Goldwyn στο Μπέβερλυ Χιλς της Καλιφόρνια, με ζωντανή σύνδεση σε όλο τον κόσμο, από την ίδια την Ακαδημία Κινηματογράφου και τους ηθοποιούς Tiffany Haddish και Andy Serkis.
Η ταινία Η Μορφή του Νερού ήταν πρώτη στην κατάταξη με δεκατρείς υποψηφιότητες. Η Δουνκέρκη ήταν δεύτερη με οκτώ υποψηφιότητες και Οι Τρεις Πινακίδες Έξω από το Έμπινγκ, στο Μιζούρι ήταν τρίτη με επτά υποψηφιότητες.
Governors Awards
Η Ακαδημία Κινηματογράφου πραγματοποίησε την 9η απονομή των Governors Awards στις 11 Νοεμβρίου 2017, όπου παρουσιάστηκαν και απονεμήθηκαν τα εξής βραβεία :
Εξωτερικοί σύνδεσμοι
Κατηγορία:Τελετές απονομής βραβείων Όσκαρ Κατηγορία:Κινηματογραφικά γεγονότα του 2017
Μπόργκαρο Τορινέζε
Το Μπόργκαρο Τορινέζε (ιταλικά: Borgaro Torinese) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Μπογιούκ Μπεχμενλί
Το Μπογιούκ Μπεχμενλί (επίσης, Μπιογιούκ Μπεχμενλί και Μπιογιούκ-Μπεχμενλί) είναι ένα χωριό και ο μεγαλύτερος σε πληθυσμό δήμος της Επαρχίας Φιζουλί του νοτιοδυτικού Αζερμπαϊτζάν. Έχει πληθυσμό 6,171 κατοίκων.
Κηπιά Καβάλας
Τα Κηπία (μέχρι το 1926 Μποσταντζιλή ) είναι χωριό του δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011, έχουν 325 κατοίκους.
Γενικά και ιστορικά στοιχεία
Βρίσκεται σε υψόμετρο 160 μέτρων, στους πρόποδες του Παγγαίου. Στην ίδια τοπική κοινότητα βρίσκεται και ο οικισμός Άνω Χορτοκόπι, ο οποίος σύμφωνα με την απογραφή του 2011, έχει 22 κατοίκους. Παλαιότερα ονομαζόταν Μποσταντζιλή και όπως και πολλά ακόμη χωριά της ευρύτερης περιοχής είχε αμιγή μουσουλμανικό πληθυσμό. Μετά την ανταλλαγή πληθυσμού μεταξύ Ελλάδας και Τουρκίας, οι μουσουλμάνοι αποχώρησαν από το χωριό, στο οποίο εγκαταστάθηκαν 110 οικογένειες Ελλήνων προσφύγων. Ακολούθως, το 1926 το χωριό μετονομάστηκε σε Κηπιά, ενώ το 1940 έλαβε τη σημερινή του ονομασία.
Κατά τη διάρκεια του Β΄ Παγκοσμίου Πολέμου, τα Κηπία προσαρτήθηκαν στη Βουλγαρία, ενώ στις 6 Σεπτεμβρίου του 1944, αντάρτες του ΕΛΑΣ επιτέθηκαν στη βουλγαρική φρουρά του οικισμού. Διοικητικά, αποτέλεσε μέχρι το 1997 κοινότητα της επαρχίας Παγγαίου και στη συνέχεια υπήχθη στον καποδιστριακό δήμο Ελευθερούπολης. Από το 2011 ανήκει στον δήμο Παγγαίου.
Παραπομπές
Κατηγορία:Δήμος Παγγαίου Κατηγορία:Χωριά του νομού Καβάλας
Ισοψηφισμός
Ο ισοψηφισμός ή ισοψηφία, είναι η τέλεση της πρόσθεσης ή γενικότερα των βασικών μαθηματικών πράξεων με τις αριθμητικές τιμές που αντιστοιχούν στα γράμματα του ελληνικού αλφαβήτου, κατά το ελληνικό σύστημα αρίθμησης. Ως πρακτική εμφανίστηκε στην αρχαία Ελλάδα και γινόταν συνήθως με την χρήση βοτσάλων και μικρών πετρών (ψηφίδες) για την εκμάθηση βασικής αριθμητικής και γεωμετρίας. Κατά τους ύστερους χρόνους η πρακτική συνδέθηκε με την αριθμολογία και σε ευρύτερο πλαίσιο με τον μυστικισμό, ενώ το αντίστοιχο της πρακτικής για το εβραϊκό αλφάβητο είναι η γεματρία. Τόσο η ισοψηφία όσο και η γεματρία, αποτελούν χαρακτηριστικά της αριθμολογίας και του μασωνικού συμβολισμού, και εκφράζονται και μέσω της παρόμοιας πρακτικής της αριθμομαντείας. Συχνό ιστορικό παράδειγμα κατά τους αρχαίους χρόνους αποτελεί η δημιουργία επιγραμμάτων όπου προσθέτωντας τις αριθμητικές τιμές των χαρακτήρων των λέξεων σε κάθε γραμμή, ισοψηφούν στο ίδιο αριθμητικό σύνολο έχοντας την ίδια τιμή. Στην σύγχρονη ελληνική γλώσσα η λέξη ισοψηφία έχει την έννοια του ίσου αριθμού ψήφων μετά από καταμέτρηση αποτελεσμάτων.
Αποκάλυψη του Ιωάννη
μικρογραφία|Τμήμα του κειμένου της [[Αποκάλυψη του Ιωάννη|αποκάλυψης του Ιωάννη σε έναν από τους παπύρους της Οξυρρύγχου όπου το 666 αναφέρεται ως XIC (χις´) κατά το ελληνικό σύστημα αρίθμησης]] Μέχρι την υιοθέτηση του αραβικού συστήματος αρίθμησης στην Ευρώπη κατά τον Μεσαίωνα, ως αριθμοί χρησιμοποιούνταν τα γράμματα του αλφαβήτου, του ελληνικού στην ανατολική ρωμαϊκη αυτοκρατορία / Βυζάντιο, και του λατινικού στην δυτική και βόρεια Ευρώπη.
Το πιο διάσημο ιστορικό παράδειγμα ισοψηφισμού αποτελεί ο αριθμός 666, ο λεγόμενος αριθμός του Θηρίου κατά την αποκάλυψη του Ιωάννη, όπου αναφέρεται ὁ ἔχων νοῦν ψηφισάτω τὸν ἀριθμὸν τοῦ θηρίου, ἀριθμὸς γὰρ ἀνθρώπου ἐστίν: καὶ ὁ ἀριθμὸς αὐτοῦ ἑξακόσιοι ἑξήκοντα ἕξ. Η λέξη ψηφισάτω χρησιμοποιείται με την έννοια του υπολογίσει (όποιος έχει νου ας υπολογίσει) και έχει την ίδια ετυμολογία με την λέξη ισοψηφία.
Αρχαιότητα
Παράδειγμα ισοψηφισμού κατά τους αρχαίους χρόνους, το οποίο χρησιμοποιεί πολλαπλασιασμό αντί για την συνήθη πρόσθεση είναι το πρόβλημα που διατυπώθηκε από τον μαθηματικό Απολλώνιο τον Περγαίο (3ος αιώνας π.Χ.), ο οποίος παραθέτωντας την πρόταση ΑΡΤΕΜΙΔΟΣ ΚΛΕΙΤΕ ΚΡΑΤΟΣ ΕΞΟΧΟΝ ΕΝΝΕΑ ΚΟΥΡΑΙ έθεσε το ερώτημα του γινομένου που προκύπτει μετά από πολλαπλασιασμό των αριθμητικών τιμών όλων των γραμμάτων της φράσης.
Ένα πιο συνηθισμένο παράδειγμα αποτελεί η χάραξη του 79 μ.Χ. που βρέθηκε στην Πομπηία. Αναγράφει Φιλῶ ἤς ἀριθμός ϕμε´ (αγαπώ αυτήν της οποίας ο αριθμός είναι 545). Παρόμοιες χαράξεις (ως γκράφιτι) υπήρχαν και στην αρχαία Ρώμη και σε άλλες περιοχές του αρχαίου κόσμου. Άλλο παράδειγμα ισοψηφίας εμφανίζεται στα γραπτά του Σουητώνιου, ο οποίος γράφοντας το 121 μ.Χ. αναφέρει πως είχε δει γραμμένο απόσπασμα σε τοίχο της Ρώμης το οποίο ανέφερε πως τόσο ο Νέρωνας όσο και ο Ορέστης και ο Αλκμαίοντας δολοφονήσαν τις μητέρες τους, όπου το Νέρων έχει την αριθμητική τιμή 50+5+100+800+50=1005, με το 1005 να προκύπτει επίσης από την φράση ἰδίαν μητέρα ἀπέκτεινε (σκότωσε την μητέρα του) το οποίο προκύπτει από το (10+4+10+1+50) + (40+8+300+5+100+1) + (1+80+5+20+300+5+10+50+5) = 1005.
Άλλα γνωστά παραδείγματα αποτελούν τα επιγράμματα του Λεωνίδα του Αλεξανδρινού, ο οποίος στον 1ο αιώνα μ.Χ. έγραψε ποιήματα των οποίων οι στίχοι έχουν την ίδια αριθμητική αξία, και συγκεκριμένα το πρώτο εξάμετρο και πεντάμετρο ισούνταν με τους μετέπειτα στίχους. Κατά τον 2ο αιώνα μ.Χ., ο Αίλιος Νίκων ο Περγαμηνός ήταν Έλληνας αρχιτέκτονας ο οποίος υπήρξε πατέρας του διάσημου ιατρού Γαληνού, και ο Γαληνός ανέφερε για τον πατέρα του πως ήταν αυθεντία στο να συνθέτει ισοψηφικά έργα.
Σε ότι αφορά τα αρχαιολογικά ευρήματα, σε επιγραφή που ανακαλύφθηκε σε αναθηματική στήλη στο ιερό της Ορθίας Αρτέμιδος στην Σπάρτη και χρονολογείται από τον 2ο αιώνα μ.Χ., το κείμενο αποτελεί αφιέρωση σε κάποιον νεαρό της εποχής ο οποίος κέρδισε σε διαγωνισμό τραγουδιού. Οι λέξεις σε κάθε γραμμή, ισοψηφούν στο αποτέλεσμα 2730, το οποίο αναφέρεται στο τέλος κάθε γραμμής (ως ΄ΒΨΛ).
Ισοψηφισμός γραμμών
Ίδιο αριθμητικό σύνολο των χαρακτήρων σε κάθε γραμμή.
π
Το ρητό του Πλάτωνα είναι παρόμοιο με την λογική του ισοψηφισμού αλλά λαμβάνει υπόψη του μόνο το σύνολο των γραμμάτων της κάθε λέξης αντί για την αριθμητική αξία του κάθε γράμματος, ώστε να προκύψει ο αριθμός του π (μαθηματική σταθερά).
Εξωτερικοί σύνδεσμοι
Κατηγορία:Αριθμολογία Κατηγορία:Ελληνικό αλφάβητο
Άιουλφ Β΄ του Μπενεβέντο
Ο Άιουλφ Β΄ (επίσης Aio, Ajo, ή Aione) εξουσίασε ως πρίγκιπας του Μπενεβέντο (884-891) κατά τη διάρκεια μίας ιδιαίτερα θυελλώδους περιόδου για το ανεξάρτητο πριγκιπάτο.
Βιογραφία
Ήταν γιος του Αντέλχις πρίγκιπα του Μπενεβέντο. Καθαίρεσε τον μεγαλύτερο αδελφό του Ράντελχι Β΄ το 884/885, σε μία εποχή που οι Ρωμαίοι/Βυζαντινοί, υπό τον Νικηφόρο Φωκά τον Πρεσβύτερο, είχαν ανακαταλάβει την Καλαβρία από το 883. Ο Νικηφόρος συγκέντρωσε τις επιθέσεις του στο έδαφος γύρω από το Μπενεβέντο και ο Άιουλφ Β΄ απάντησε καταλαμβάνοντας το Μπάρι. Για λίγο όμως, καθώς το Μπάρι ανακαταλήφθηκε από τον Νικηφόρο εντός του έτους.
Ο Άιουλφ Β΄ είχε επίσης να αντιμετωπίσει μία εισβολή από το δουκάτο της Νάπολης.
Οικογένεια
Γιος του ήταν ο:
Παραπομπές σε πηγές
Κατηγορία:Πρίγκιπες του Μπενεβέντο
Μπορτζάλλο
Το Μπορτζάλλο (ιταλικά: Borgiallo) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Ανοσοκαταστολή
Η ανοσοκαταστολή ορίζεται ως η καταστολή ενός ή περισσότερων συστατικών του έμφυτου ή επίκτητου ανοσοποιητικού συστήματος, με αποτέλεσμα να μην μπορεί να καταπολεμά λοιμώξεις και άλλες ασθένειες. Η ανοσοκαταστολή μπορεί να προκληθεί από ορισμένες ασθένειες, όπως το AIDS ή το λέμφωμα, αλλά μπορεί επίσης να προκληθεί από φάρμακα που καταστέλλουν το ανοσοποιητικό σύστημα, όπως τα αντικαρκινικά φάρμακα ή τα ανοσοκατασταλτικά φάρμακα. Ορισμένες ιατρικές διαδικασίες μπορεί επίσης να προκαλέσουν ανοσοκαταστολή, όπως στην προετοιμασία για μεταμόσχευση μυελού των οστών ή άλλων οργάνων, για να αποτραπεί η απόρριψη του ιστού του δότη.
Ιατρικά αίτια
Η προσωρινή ανοσοκαταστολή μπορεί να προκληθεί από μια ποικιλία κοινών λοιμώξεων, συμπεριλαμβανομένης της γρίπης και της μονοπυρήνωσης, που αποδυναμώνουν την ανοσολογική απόκριση. Ωστόσο, όταν τα κύτταρα του ανοσοποιητικού συστήματος ή άλλες πτυχές του ανοσοποιητικού συστήματος είναι στόχος μόλυνσης, μπορεί να συμβεί πιο σοβαρή ανοσοκαταστολή. Για παράδειγμα, η μόλυνση με ιό HIV, αποδυναμώνει το ανοσοποιητικό σύστημα και αυξάνει τον κίνδυνο ορισμένων μορφών καρκίνου. Άλλες ασθένειες που προκαλούν ανοσοκαταστολή είναι η πρωτοπαθής ανοσοανεπάρκεια (κληρονομική πάθηση), το λέμφωμα, η λευχαιμία, και η ασπληνία (απουσία φυσιολογικής λειτουργίας του σπλήνα).
Αιτίες φαρμακευτικής αγωγής
Υπάρχει μια σειρά από φάρμακα που λαμβάνονται για τη μείωση της φλεγμονής. Ορισμένοι φάρμακα, που ταξινομούνται ως ανοσοκατασταλτικά, καταστέλλουν συγκεκριμένα μέρη ή το σύνολο του ανοσοποιητικού συστήματος. Τα ανοσοκατασταλτικά φάρμακα έχουν τη δυνατότητα να προκαλέσουν ανοσοανεπάρκεια, η οποία μπορεί να αυξήσει την ευαισθησία σε ευκαιριακές λοιμώξεις και να μειώσει την ανοσοεπιτήρηση του καρκίνου.
Τα φάρμακα που χρησιμοποιούνται για την καταστολή του ανοσοποιητικού συστήματος είναι τα κορτικοστεροειδή (ανοσοκατασταλτικά) για την αντιμετώπιση αλλεργιών, αυτοάνοσων ασθενειών, αιματολογικών διαταραχών κ.α., τα χημειοθεραπευτικά φάρμακα, τα μονοκλωνικά αντισώματα (ανοσοκατασταλτικά) για την αντιμετώπιση καρκίνου, αυτοάνοσων ασθενειών και ιογενών λοιμώξεων, και οι αναστολείς TNF για την αντιμετώπιση αυτοάνοσων ασθενειών (π.χ. ρευματοειδής αρθρίτιδα).
Ιατρικές διαδικασίες
Υπάρχουν αρκετές διαδικασίες που μπορούν να προκαλέσουν ανοσοκαταστολή, είτε άμεσα είτε έμμεσα. Αυτό συμβαίνει συνήθως όταν ένα βασικό συστατικό του ανοσοποιητικού συστήματος, όπως ο σπλήνας ή ο μυελός των οστών, έχει καταστραφεί ή αφαιρεθεί. Επίσης, πολλοί άνθρωποι που προχωρούν στη μεταμόσχευση οργάνων λαμβάνουν φάρμακα για την καταστολή του ανοσοποιητικού συστήματος, ώστε το σώμα να μην απορρίψει το όργανο.
Παραπομπές
Κατηγορία:Ανοσοποιητικό σύστημα Κατηγορία:Ανοσολογία
Μπογιούκ Πιρελί
Το Μπογιούκ Πιρελί (επίσης, Μπεγιούκ-Πιρελλί, Μπεγιούκ-Πιραλί, και Μπιογιούκ Πιραλί) αποτελεί χωριό και δήμο της επαρχίας Καμπάλα του βορειοανατολικού Αζερμπαϊτζάν. Από το 2014, έχει πληθυσμό 1,362 κατοίκων.
Παραπομπές
Κατηγορία:Κατοικημένες περιοχές στην Επαρχία Καμπάλα
Κλήμης Αύγουστος της Βαυαρίας
Βιογραφία
Γεννήθηκε στις Βρυξέλλες και ήταν ο τρίτος επιζήσας γιος του Μαξιμιλιανού Β΄ Εμμανουήλ της Βαυαρίας και της Θηρεσίας Κυνεγόνδης Σομπιέσκα, κόρης του Ιωάννη Γ΄ της Πολωνίας. Κατά τη διάρκεια του Πολέμου της Ισπανικής Διαδοχής η οικογένειά του διεσπάρη και για πολλά έτη ήταν σε κατ' οίκον περιορισμό στην Αυστρία· επανενώθηκε μόλις το 1715.
Ο θείος του Ιωσήφ Κλήμης, αρχιεπίσκοπος της Κολωνίας, κανόνισε ο Κλήμης Αύγουστος να τοποθετηθεί στο Άλτεττινγκ, στην επισκοπή του Ρέγκενσμπουργκ και ως βοηθός-επίσκοπος του Μπέρχτεσγκαντεν. Σύντομα έλαβε την παπική έγκριση ως επίσκοπος του Ρέγκενσμπουργκ και αργότερα για την Κολωνία.
Ως αρχιεπίσκοπος της Κολωνίας ήταν εκλέκτορας του Γερμανού βασιλιά, πρίγκιπας-επίσκοπος του Μύνστερ, του Χίλντεσχαϊμ και του Οσναμπρύκ και μεγάλος Μάγιστρος του Τευτονικού Τάγματος.
Απεβίωσε το 1761 στο Φέστουνγκ Έρενμπραϊτσταϊν. Ο αδελφός του Ιωάννης Θεόδωρος προσπάθησε να τον διαδεχθεί, αλλά ο πάπας Κλήμης Η΄ τον απέρριψε, διότι είχε μερικές αμφιβολίες για την ηθική του συμπεριφορά. Έτσι έληξε η 178 ετών κυριαρχία των Βίττελσμπαχ στην αρχιεπισκοπή της Κολωνίας. Με τη διαθήκη του άφηνε κληρονόμο τον επόμενο αρχιεπίσκοπο της Κολωνίας· ο ανιψιός του Μαξιμιλιανός Γ΄ Ιωσήφ της Βαυαρίας προσπάθησε να την προσβάλλει, αμφισβητώντας την στο Ανώτατο Εφετείο το 1767, αλλά απέτυχε.
Πολιτιστική παρακαταθήκη
Ήταν προστάτης των Τεχνών: μεταξύ άλλων διέταξε την οικοδόμηση των ανακτόρων Αουγκούστουσμπουργκ και Φάλκενλουστ στο Μπρελ της βόρειας Ρηνανίας-Βεστφαλίας, που τώρα είναι στον κατάλογο μνημείων παγκοσμίου κληρονομιάς της ΟΥΝΕΣΚΟ. Επίσης έκτισε το Ναό του Αγ. Μιχαήλ στο Μπεργκ αμ Λάιμ στο Μόναχο. Ο Φλαμανδός πάππος του Λούντβιχ βαν Μπετόβεν ήταν μουσικός στη Βόννη κατά την αρχιερατεία του Κλήμη Αυγούστου.
Οικογένεια
Από την μη νόμιμη σχέση του με την ερωμένη του Μέχτιλντ Μπρίον είχε κόρη:
Αναφορές
Κατηγορία:Οίκος του Βίττελσμπαχ
Εθνοσυνέλευση (Σενεγάλη)
Η Σενεγαλική Εθνοσυνέλευση είναι το μονοθάλαμο κοινοβουλιο της χώρας.
Αυτοκράτορας Τσενζόνγκ των Γιουάν
Ο Τσενζόνγκ των Γιουάν, γεννημένος ως Τεμούρ (Өлзийт Төмөр, 15 Οκτωβρίου 1265 - 10 Φεβρουαρίου 1307) ήταν αυτοκράτορας της Κίνας. Διαδέχτηκε τον Κουμπλάι Χαν στον θρόνο των Γιουάν το 1294.
Εθνοσυνέλευση (Σενεγάλη)
Ιστορία
Η Εθνοσυνέλευση της Σενεγάλης ιδρύθηκε στις 20 Αυγούστου 1960. Προηγήθηκε η Συντακτική Συνέλευση του 1958. Όταν ιδρύθηκε είχε 80 μέλη. Σταδιακά ο αριθμός των μελών αυξήθηκε, το 1978 έγιναν 100, το 1983 έγιναν 120, το 1998 έγιναν 140, το 2001 έγιναν 120, το 2007 έγιναν 150 και τώρα είναι 165. Το Σενεγαλικό κοινοβούλιο δεν ήταν πάντα μονοθάλαμο. Το 1999-2001 και το 2007-2012 το Σενεγαλικό κοινοβούλιο ήταν διθάλαμο, με την Εθνοσυνέλευση να είναι η κάτω βουλή και τη Γερουσία να είναι η άνω βουλή.
Αυτοκράτορας Τσενζόνγκ των Γιουάν
Μέχρι το 1294
Γεννήθηκε στις 15 Οκτωβρίου 1265, γιος του Ζενζίν και της Κοκεζίν της φυλής Kουνγκιράντ. Ο Ζενζίν πέθανε το 1286 όταν ο Τσενζόνγκ ήταν 21 ετών. Όπως και ο πατέρας του, ήταν Βουδιστής.
Εθνοσυνέλευση (Σενεγάλη)
Εκλογικό σύστημα
Σύμφωνα με το Σύνταγμα της Σενεγάλης, τα 165 μέλη της Εθνοσυνέλευσης εκλέγονται με δημοκρατικές, άμεσες εκλογές, για πενταετή θητεία. Το εκλογικό σύστημα είναι μικτό. Σύμφωνα με το νέο εκλογικό νόμο, του 2022:
Αυτοκράτορας Τσενζόνγκ των Γιουάν
Η βασιλεία του
Λίγο μετά την ενθρόνιση του το 1294,άρχισε τις προετοιμασίες του για την περαιτέρω επέκταση της αυτοκρατορίας των Γιουάν μέχρι την Ιαπωνία και την περιοχή Ντάο Βιέτ. Ο Γαζάν, ο μουσουλμάνος χάνος του Ιλχανάτου το 1295, ήθελε να επιτεθεί στην παγανιστική Δυναστεία Γιουάν. Εξαιτίας του σχεδίου επέκτασης προς την Ιαπωνία, οι Βόκου επιτέθηκαν στην Κίνα προς το τέλος της βασιλείας του.
Εθνοσυνέλευση (Σενεγάλη)
Εκλογικό σύστημα
Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες της Σενεγάλης, ηλικίας άνω των 18 ετών.
Αυτοκράτορας Τσενζόνγκ των Γιουάν
Η βασιλεία του
Κατηγορία:Κινέζοι αυτοκράτορες
Εθνοσυνέλευση (Σενεγάλη)
Εκλογικό σύστημα
Ισχύει απαίτηση για ισότιμη εκπροσώπηση των δύο φύλων, αντρών και γυναικών, στους καταλόγους υποψηφίων των πολιτικών κομμάτων. Οι υποψήφιοι πρέπει να παρουσιάζονται στα ψηφοδέλτια με σειρά εναλασσόμενου φύλου, δηλαδή: άντρας-γυναίκα-άντρας-γυναίκα- κ.ο.κ.
Παραπομπές
Κατηγορία:Κοινοβούλια Κατηγορία:Πολιτική της Σενεγάλης
Η ζωή είναι ωραία (μυθιστόρημα)
Το "Η ζωή είναι ωραία είναι μυθιστόρημα γραμμένο από τον Ρομπέρτο Μπενίνι και τον Βιντσέντσο Τσεράμι κατά το πρότυπο του σεναρίου της ομώνυμης ταινίας με ερμηνεία και σκηνοθεσία από τον Μπενίνι στο 1997. Το βιβλίο εκδόθηκε το 1998 από τις εκδόσεις Rizzoli και από από τον εκδοτικό οίκο Einaudi.
Υπόθεση
Σε μία πόλη της Τοσκάνης, το Αρέτσο, πριν από την έναρξη του Δευτέρου παγκοσμίου πολέμου, ο άνεργος Γκουίντο ψάχνει για δουλειά μαζί με τον φίλο του, μέχρι που συναντιέται με τη σαγηνευτική Ντόρα: η γυναίκα είναι από καλή οικογένεια και ήδη λογοδοσμένη με έναν πλούσιο και πομπώδη τύπο, ο οποίος σκέφτεται μόνο το πώς θα κερδίσει χρήματα. Στην πραγματικότητα, ο  Γκουίντο, που ήδη προσπαθούσε να τραβήξει την προσοχή της Ντόρας με την γλυκιά του φλυαρία και την αστεία  και πνευματώδη συμπεριφορά του, συνειδητοποιεί πως η κοπέλα δεν είναι ευτυχισμένη και πως θα της άξιζαν περισσότερα.
Το περιστατικό λαμβάνει χώρα ακριβώς το βράδυ των αρραβώνων της Ντόρας, στο εστιατόριο της υψηλής κοινωνίας, όπου ο Γκουίντο εργάζεται ως σερβιτόρος. Η Ντόρα, η  οποία είχε ήδη εκφράσει συμπάθεια και τρυφερότητα για τον Γκουίντο, το σκάει μαζί του μόλις τον βλέπει, και οι δύο τους λίγο μετά παντρεύονται. Περνούν μερικά χρόνια  και έρχεται το 1939: η αρχή του πολέμου, και σύντομα ο Γκουίντο αρχίζει να έχει σοβαρά προβλήματα με την ναζιστική και φασιστική πολιτική,κυρίως επειδή αποφάσισε να ανοίξει ένα βιβλιοπωλείο.
Μπογιούκ Μουρούκ
Το Μπογιούκ Μουρούκ (επίσης, Μπιογιούκ Μουρούγκ και Μπεγιούκ-Μουρούχ) αποτελεί χωριό και δήμο της επαρχίας Κουσάρ του βορειοανατολικού Αζερμπαϊτζάν. Έχει πληθυσμό 552 κατοίκων.
Η ζωή είναι ωραία (μυθιστόρημα)
Εκδόσεις
Κατηγορία:Ιταλικά μυθιστορήματα Κατηγορία:Ρομαντικά μυθιστορήματα
Μπογιούκ Μουρούκ
Παραπομπές
Κατηγορία:Κατοικημένες περιοχές στην Επαρχία Κουσάρ Κατηγορία:Χωριά του Αζερμπαϊτζάν
Λε
Το Λε, γνωστό και ως Λεχ (θιβετιανά: གླེ· ινδικά: लेह) είναι η κοινή πρωτεύουσα και η μεγαλύτερη πόλη της ενωσιακής επικράτειας του Λαντάχ στην Ινδία. Το Λε, που βρίσκεται στο διαμέρισμα Λε, ήταν επίσης η ιστορική πρωτεύουσα του Βασιλείου του Λαντάχ, η έδρα του οποίου βρισκόταν στο παλάτι Λε, την πρώην κατοικία της βασιλικής οικογένειας του Λαντάχ, το οποίο χτίστηκε με την ίδια τεχνοτροπία και περίπου την ίδια εποχή με το Ανάκτορο Ποτάλα στο Θιβέτ. Το Λε βρίσκεται σε υψόμετρο 3.524 μέτρων και συνδέεται μέσω της Εθνικής Οδού 1 με το Σριναγκάρ στα νοτιοδυτικά και με το Μανάλι στα νότια μέσω της εθνικής οδού Λε-Μανάλι.
Σύμφωνα με την ινδική απογραφή του 2011, η πόλη έχει 30.870 κατοίκους.
Εξωτερικοί σύνδεσμοι
Κατηγορία:Πόλεις της Ινδίας
Γιώργος Βέης
Ο Γιώργος Βέης (1955) είναι Έλληνας ποιητής, συγγραφέας, κριτικογράφος και μεταφραστής. Συγχρόνως διατελεί Πρέσβης του Υπουργείου Εξωτερικών.
Βιογραφικό
Ο Γιώργος Βέης γεννήθηκε στην Αθήνα στις 15 Φεβρουαρίου το 1955.
Μαθήτευσε στην Ιωνίδειο Σχολή Πειραιώς και κατόπιν φοίτησε στη Νομική Σχολή του Πανεπιστημίου Αθηνών. Παρακολούθησε μεταπτυχιακά μαθήματα στον τομέα των Διεθνών Σχέσεων του Πανεπιστημίου Κολούμπια της Νέας Υόρκης και ακολούθησε τη διπλωματική σταδιοδρομία, υπηρετώντας στον Διπλωματικό Κλάδο του Υπουργείου Εξωτερικών.
Το πρώτο του βιβλίο "Φόρμες και άλλα ποιήματα" εκδόθηκε το 1974.
Έχει γράψει πεζογραφία, ποίηση και έχει κάνει μεταφράσεις. Από το 1976 ασχολείται με την κριτική της λογοτεχνίας.
Το 2000 τιμήθηκε με το Κρατικό Βραβείο Μαρτυρίας για το βιβλίο του "Ασία, Ασία", και το 2010 απέσπασε το Κρατικό Βραβείο Χρονικού-Μαρτυρίας για το βιβλίο "Από το Τόκιο στο Χαρτούμ". Το 2007 η ποιητική του συλλογή "Λεπτομέρειες κόσμων" απέσπασε το Βραβείο Λάμπρος Πορφύρας της Ακαδημίας Αθηνών. Το 2014 τιμήθηκε με το Βραβείο Ποίησης του Ιδρύματος Πέτρου Χάρη της Ακαδημίας Αθηνών για το σύνολο του έργου του.
Έδωσε σειρά διαλέξεων για τα ελληνικά γράμματα στη Βιβλιοθήκη του αμερικανικού Κογκρέσου, σε ιδρύματα της Βόρειας Ρηνανίας-Βεστφαλίας και σε πανεπιστήμια της Μελβούρνης. Το 1989 τιμήθηκε με το βραβείο «Ανδρέας Κάλβος» του Κολεγίου Κουίνς του Πανεπιστημίου της Πόλης της Νέας Υόρκης για τη στήριξη που παρείχε εκεί, ως πρόξενος, στον τομέα των βυζαντινών και νεοελληνικών σπουδών.
Ποιήματά του έχουν μεταφραστεί σε επτά ευρωπαϊκές γλώσσες και στα κινεζικά.
Τον Απρίλιο του 2017 ανακηρύχθηκε επίτιμος δημότης Σάμου.
Είναι μέλος της Εταιρείας Συγγραφέων.
Επαγγελματική σταδιοδρομία
Είναι Διπλωματικός υπάλληλος από το 1980.
Διετέλεσε Πρόξενος στο Γενικό Προξενείο της Νέας Υόρκης (1983-1989), Γενικός Πρόξενος στο Ντόρτμουντ της Γερμανίας (1989-1991), Σύμβουλος στην Πρεσβεία του Πεκίνου και στη Σεούλ, (1991-1994) και Γενικός Πρόξενος στη Μελβούρνη της Αυστραλίας από το 1994. Επίσης διετέλεσε επιτετραμμένος στο Καμερούν, στο Τσαντ, στο Σάο Τομέ και Πρίνσιπε, στην Γκαμπόν, στην Κεντροαφρικανική Δημοκρατία και στην Ισημερινή Γουινέα καθώς και Πρέσβης στο Σουδάν με παράλληλη διαπίστευση στη Σομαλία.
Το 2010 τοποθετήθηκε ως πρέσβης στην Ινδονησία με παράλληλη διαπίστευση στη Μαλαισία, στο Σουλτανάτο του Μπρουνέι και στο Ανατολικό Τιμόρ.
Το 2012 του απονεμήθηκε ο Ανώτερος Ταξιάρχης του Φοίνικος για τις υπηρεσίες του στον διπλωματικό κλάδο.
Τον Ιούλιο του 2015 προήχθη κατ' απόλυτη εκλογή από τον βαθμό του Πληρεξούσιου Υπουργού Α' στον βαθμό του Πρέσβεως και τοποθετήθηκε Μόνιμος Αντιπρόσωπος της Ελλάδας στην UNESCO.
Πηγές
Κατηγορία:Νεοέλληνες ποιητές Κατηγορία:Νεοέλληνες λογοτέχνες Κατηγορία:Έλληνες κριτικοί της λογοτεχνίας Κατηγορία:Βραβευθέντες Ακαδημίας Αθηνών
Omegle
Το Omegle είναι διαδικτυακός ιστότοπος συνομιλίας που επιτρέπει στους χρήστες να συναναστρέφονται με άλλους χωρίς να χρειάζεται να εγγραφούν. Η υπηρεσία αντιστοιχίζει τυχαία τους χρήστες σε chatrooms ένας προς έναν όπου συνομιλούν ανώνυμα χρησιμοποιώντας τα ονόματα "You" και "Stranger". Ο ιστότοπος δημιουργήθηκε από τον 18χρονο Leif K-Brooks από το Brattleboro του Βερμόντ και ξεκίνησε στις 25 Μαρτίου 2009. Σε λιγότερο από έναν χρόνο, το Omegle συγκέντρωνε περίπου 150.000 προβολές ημερησίως, και τον Μάρτιο του 2010 ο ιστότοπος εισήγαγε τη δυνατότητα τηλεδιάσκεψης.
Παραπομπές
Κατηγορία:Διαδίκτυο
Μπογιούκ Κεχριζλί
Παραπομπές
Κατηγορία:Κατοικημένες περιοχές στην Επαρχία Αγκτζαμπάντι Κατηγορία:Χωριά του Αζερμπαϊτζάν
Νταμπλ (καλαθοσφαίριση)
Στο μπάσκετ, το νταμπλ είναι η συγκέντρωση διψήφιου αριθμού συνολικά σε πέντε στατιστικές κατηγορίες: πόντους, ριμπάουντ, ασίστ, κλεψίματα και μπλοκ σε ένα παιχνίδι. Επειδή όμως πολλοί παίκτες συνήθως σκοράρουν διψήφιο αριθμό πόντων σε κάθε παιχνίδι, χρησιμοποιούμε τον όρο νταμπλ όταν ένας παίκτης έχει διψήφιο αριθμό σε περισσότερες από μία κατηγορίες.
Ένα νταμπλ νταμπλ  είναι η συγκέντρωση διψήφιου αριθμού συνολικά σε δύο από τις πέντε κατηγορίες σε ένα παιχνίδι. Το πιο κοινό νταμπλ νταμπλ είναι ο συνδυασμός πόντων-ριμπάουντ, ακολουθούμενο από τον συνδυασμό πόντους-ασίστ. Από το 1983–1984, ο Τιμ Ντάνκαν είναι πρώτος στο NBA σε πόντους-ριμπάουντ με 840 και ο Τζον Στόκτον σε πόντους-ασίστ με 714.
Ένα τριπλ νταμπλ είναι η συγκέντρωση διψήφιου αριθμού συνολικά σε τρεις από τις πέντε κατηγορίες σε ένα παιχνίδι. Ο πιο συνηθισμένος τρόπος για να επιτευχθεί ένα τριπλ νταμπλ είναι με πόντους, ριμπάουντ και ασίστ. Ο Όσκαρ Ρόμπερτσον οδηγεί τη λίστα με 181 τριπλ νταμπλ  και είναι, μαζί με τον Ράσελ Γουέστμπρουκ, ένας από τους μόλις δύο παίκτες με μέσο όρο τριπλ νταμπλ για μια σεζόν. Ο Γουέστμπρουκ σήμερα κατέχει το ρεκόρ για τα περισσότερα τριπλ νταμπλ σε μια σεζόν με 42.
Αναφορές
Κατηγορία:Ορολογία καλαθοσφαίρισης
Πρωθυπουργός του Μπαρμπάντος
Ο πρωθυπουργός του Μπαρμπάντος είναι ο αρχηγός της κυβέρνησης του Μπαρμπάντος. Ο πρωθυπουργός διορίζεται από τον Πρόεδρο σύμφωνα με τις διατάξεις του Συντάγματος. Ως υποψήφιος κάτοχος της εκτελεστικής εξουσίας, ο πρόεδρος είναι υπεύθυνος για τη διεξαγωγή βουλευτικών εκλογών και την ανακήρυξη ενός εκ των υποψηφίων ως πρωθυπουργού.
Ιστορικό
Ο Σερ Γκράντλει Χέρμπερτ Άνταμς διορίστηκε ο πρώτος πρωθυπουργός (Premier) του Μπαρμπάντος την 1η Φεβρουαρίου 1953 όταν τo Μπαρμπάντος πέτυχε την πλήρη αυτοδιοίκηση. Όταν τo Μπαρμπάντος διαπραγματεύτηκε την πλήρη πολιτική ανεξαρτησία από τη Βρετανία στις 30 Νοεμβρίου 1966, το αξίωμα μετονομάστηκε σε Πρωθυπουργό (Prime Minister). Παρά τη μετονομασία, οι λειτουργίες του γραφείου δεν άλλαξαν σημαντικά.
Διορισμός και θητεία
Ως πρώην βρετανική αποικία, το Μπαρμπάντος έχει υιοθετήσει σε μεγάλο βαθμό τα βρετανικά πολιτικά μοντέλα και ακολουθεί το σύστημα διακυβέρνησης του Γουέστμινστερ, ή του Υπουργικού Συμβουλίου, στο οποίο η εκτελεστική εξουσία είναι υπεύθυνη έναντι του νομοθετικού σώματος. Ο πρωθυπουργός διοριζόταν ιστορικά από τον γενικό κυβερνήτη μέχρι το 2021 και από τον Πρόεδρο του Μπαρμπάντος στη συνέχεια, για να υπηρετήσει μια πενταετή θητεία στο κοινοβούλιο. Ο πρόεδρος πρέπει να προσπαθήσει να βρει έναν υποψήφιο αποδεκτό για την πλειοψηφία στη Βουλή. Εάν δεν βρεθεί τέτοιος υποψήφιος, ο πρόεδρος πρέπει να διαλύσει τη Βουλή και να προκηρύξει πρόωρα εκλογές.
Οι εν ενεργεία πρωθυπουργοί που χάνουν την έδρα τους σε βουλευτικές εκλογές δεν μπορούν είναι πρωθυπουργοί. Εάν ο πρωθυπουργός πεθάνει, όπως συνέβη σε τρεις περιπτώσεις, ο πρόεδρος διορίζει έναν αντικαταστάτη από το Κοινοβούλιο για να υπηρετήσει το υπόλοιπο της πενταετούς θητείας του Κοινοβουλίου. Ο πρωθυπουργός πρέπει επίσης να υποστηριχθεί, ή τουλάχιστον να γίνει αποδεκτός, από την πλειοψηφία στη Βουλή. Αν οποιαδήποτε στιγμή ο πρωθυπουργός χάσει την «εμπιστοσύνη» της Βουλής, πρέπει να παραιτηθεί, μαζί με όλο το Υπουργικό Συμβούλιο. Στην πράξη, αυτό συνήθως μειώνει τον διορισμό του πρωθυπουργού σε τυπικό χαρακτήρα, καθώς ο κοινοβουλευτικός αρχηγός του πλειοψηφικού πολιτικού κόμματος ή του συνασπισμού διορίζεται πάντα. Εάν, ωστόσο, δεν υπάρχει τέτοιο πλειοψηφικό κόμμα ή συνασπισμός, είτε λόγω εκλογικού κατακερματισμού είτε λόγω κομματικών ανακατατάξεων μετά από εκλογές, ο ρόλος του προέδρου γίνεται πολύ πιο σημαντικός.
Υποχρεώσεις
Ο πρωθυπουργός συμβουλεύει τον πρόεδρο, διορίζει υπουργούς, ελέγχει την πλειοψηφία στη Βουλή της Συνέλευσης και διορίζει 12 γερουσιαστές. Αν και ο πρωθυπουργός διορίζεται από τον Πρόεδρο του Μπαρμπάντος, είναι σχεδόν πάντα ο αρχηγός του κόμματος της πλειοψηφίας.
Διατελέσαντες πρωθυπουργοί
Κύριο λήμμα: Κατάλογος πρωθυπουργών του Μπαρμπάντος
Υπήρξαν τρεις πρωθυπουργοί πριν από την ανεξαρτησία και υπήρξαν οκτώ πρωθυπουργοί μετά την ανεξαρτησία. Οι εν ζωή πρώην πρωθυπουργοί του Μπαρμπάντος είναι ο Λόιντ Έρσκιν Σάντιφορντ και ο Φρέντελ Στιούαρτ. Η σημερινή κάτοχος του αξιώματος είναι η Μία Μότλεϊ, η οποία είναι και η πρώτη γυναίκα πρωθυπουργός της χώρας.
Δείτε επίσης
Κατηγορία:Μπαρμπάντος
Πάπας Κλήμης Η΄
Ο Πάπας Κλήμης Η΄ (Papa Clemente VIII, 24 Φεβρουαρίου 1536 - 3 Μαρτίου 1605), που γεννήθηκε ως Ιππόλυτος Αλντομπραντίνι, ήταν Πάπας από τις 2 Φεβρουαρίου 1592 ως το 1605 που απεβίωσε.
Αρχιεράτευσε για 13 έτη, 1 μήνα και 1 ημέρα.
Έδειξε λίγο έλεος σε αυτούς που είχαν αντίθετες αντιλήψεις, προεδρεύοντας στη δίκη και εκτέλεση του Τζορντάνο Μπρούνο και εισάγοντας σκληρά μέτρα κατά των Εβραίων κατοίκων του Παπικού κράτους. Πρέπει να ήταν ο πρώτος πάπας που ήπιε καφέ. Η σορός του εναποτέθηκε στη Σάντα Μαρία Ματζόρε.
Επίσκοπος Λευκάδας
Ο Επίσκοπος είναι χωριό στη Λευκάδα. Διοικητικά ανήκει στον δήμο Λευκάδας του ομώνυμου νομού. Αποτελεί το μοναδικό οικισμό του ομώνυμου δημοτικού διαμερίσματος. Σύμφωνα με την απογραφή του 2011, έχει 100 κατοίκους.
Παραπομπές
Κατηγορία:Δήμος Λευκάδας Κατηγορία:Χωριά της Λευκάδας
Σχέσεις Ελλάδας και Νορβηγίας
Οι σχέσεις Ελλάδας και Νορβηγίας είναι οι διμερείς σχέσεις της Ελλάδας και της Νορβηγίας.
Νέα Δάφνη Αρκαδίας
Πάνω στο βουνό απέναντι από την Νέα Δάφνη είναι η Παλιά Δάφνη ένα χωρίο που παλιά πλημμύριζε από κόσμο. Ωστόσο, μετά από έναν σεισμό οι κάτοικοι αναγκάστηκαν να ξαναχτίσουν τα σπίτια τους και αποφάσισαν να τα χτίσουν σε πιο χαμηλό υψόμετρο και δίπλα στον ποταμό Λάδωνα, ώστε να υπάρχει και καλύτερη σοδειά στις τοπικές καλλιέργειες. Η Παλαιά Δάφνη (δεν υπάρχει σήμερα) ανήκε στην κοινότητα Νεοχωρίου και βρίσκεται στην κορυφή της λοφοσειράς Τζούκιζα. Σιγά σιγά με τα χρονιά η Νέα Δάφνη έγινε πολύ όμορφο χωρίο. Παλιότερα, σε όλη τη διαδρομή του χωρίου υπήρχαν παντού δάφνες που στόλιζαν το χωριό άλλα δυστυχώς έπρεπε να κοπούν για να φτιαχτεί ο καινούριος δρόμος. Ένας λόγος επίσης που οι κάτοικοι της παλιάς Δάφνης κατέβηκαν στην Νέα Δάφνη είναι λόγω έλλειψης συγκοινωνίας και νερού, από το έτος 1956 οι κάτοικοι της Παλαιάς Δάφνης άρχισαν την μεταστέγαση τους στη Νέα Δάφνη. Η Νέα Δάφνη με τη σημερινή της μορφή, είναι δημιούργημα των τελευταίων 60 ετών.Στην Δάφνη υπάρχουν και άλλες δραστηριότητες, όπως επιχειρήσεις χωματουργικών υλικών, σούπερ μάρκετ, μίνι μάρκετ, κρεοπωλείο και μαγαζιά εστίασης (ψησταριά και ουζερί), πυροσβεστικό σώμα, εργοστάσιο ζυμαρικών αλλά και πολλά άλλα. Στα χωριά της Αρκαδίας θα βρείτε την ντόπια γραβιέρα, φέτα, μυζήθρα και χειροποίητα ζυμαρικά, ελαιόλαδο, μέλι αλλά και κρασί. Ανήκει στην τοπική κοινότητα Νέας Δάφνης η οποία περιλαμβάνει τα χωριά Νέα Δάφνη, Μπερτσιά, Τρανή Λάκκα, Νεοχώριον. Λίγο πιο έξω από το χωριό βρίσκεται η γέφυρα Κοκλαμά του ποταμού Λάδωνα που συνδέει τη δυτική περιοχή της Ηραίας και κυρίως την Κάτω Ηραία με την υπόλοιπη Γορτυνία.
Σχέσεις Ελλάδας και Νορβηγίας
Από το 1974 η Νορβηγία διατηρεί πρεσβεία στην Αθήνα. Επίσης, έχει επίτιμα προξενεία στη Κέρκυρα, το Ηράκλειο, τα Χανιά, τη Κω, τη Πάτρα, τον Πειραιά, τη Ρόδο και τη Θεσσαλονίκη. Η Ελλάδα έχει πρεσβεία στο Όσλο και Επίτιμο Προξενείο στο Μπέργκεν.
Νέα Δάφνη Αρκαδίας
Επισκόπηση
Κύρια ασχολία των κατοίκων η γεωργία και η κτηνοτροφία. Τοπίο πράσινο με πεύκα, κυπαρίσσια, αυτοφυή φυτά και καλλιέργειες ελαιόδεντρων. Η εκκλησία του χωριού είναι ο Ιερός Ναός του Αγίου Χαραλαμπους, ο οποίος υπάγεται στη μητρόπολη Γόρτυνος και Μεγαλοπόλεως και η εκκλησιά της Παλιάς Δάφνης είναι ο ναός του Αγίου Δημητρίου. Κοντά στο χωριό βρίσκεται το γνωστό μοναστήρι της Τίμιας Ζώνης. Το χωριό είναι έδρα της ομώνυμης κοινότητας
Σχέσεις Ελλάδας και Νορβηγίας
Η Νορβηγία και η Ελλάδα είναι μέλη του Συμβουλίου της Ευρώπης και του ΝΑΤΟ.
Νορβηγια Κατηγορία:Πολιτική της Νορβηγίας
Νέα Δάφνη Αρκαδίας
Όνομα
Σύμφωνα με τους κάτοικους η ονομασία του χωρίου προέρχεται από μια θεά που κατοικούσε στο χωρίο, τη θεά Δάφνη.
Γεωγραφία
Το χωριό βρίσκεται 90 χιλιόμετρα από την Τρίπολη και 40 χιλιόμετρα από τον Πύργο. Είναι κτισμένο σε υψόμετρο 110 μέτρων και η Παλιά Δάφνη σε υψόμετρο 560 μέτρων, στο νότιο μέρος του χωρίο νέα δάφνη κυλά ο ποταμός. Η περιοχή έχει πυκνή βλάστηση αλλά και πολλά ζώα τα οποία βγαίνουν από τις φωλιές τους για να πιουν νερό από τον ποταμό λάδωνα. Στην ευρύτερη περιοχή υπάρχουν πολλές ελιές, λόγω του ήπιου κλίματος, του ποταμού Λάδωνα που βρίσκεται κοντά και της γεωλογικής σύστασης του εδάφους. Το κοντινό δάσος της Κάπελης εκχερσώθηκε και τμήματά του παραχωρήθηκαν στους κατοίκους για καλλιέργεια, ασχολία που σήμερα έχει περιοριστεί λόγω της έλλειψης εργατικών χεριών. Το τοπίο συμπληρώνει το πράσινο από τους κάμπους και τα πλατάνια καθώς και ο ποταμός Λάδωνας. Από το χωρίο της Παλιάς Δάφνης διακρίνεται η θάλασσα και έχει απίστευτη θέα. Στην περιοχή και μέσα στους απέραντους ελαιώνες, αν κάνετε πεζοπορία, θα εντοπίσετε και σε πολλά σημεία να υπάρχουν τρεχούμενα νερά, ποτάμια και μικροί καταρράκτες.
Βιβλιογραφία
Κατηγορία:Χωριά του νομού Αρκαδίας Κατηγορία:Δήμος Γορτυνίας Κατηγορία:Δήμος Τροπαίων
Σχέσεις Ανατολικού Τιμόρ-Ισραήλ
Οι σχέσεις Ανατολικού Τιμόρ και Ισραήλ αναφέρονται στις διμερείς διπλωματικές σχέσεις μεταξύ Ανατολικού Τιμόρ και Ισραήλ. Το Ανατολικό Τιμόρ αναγνώρισε το Ισραήλ τον Αύγουστο 2002. Το Ισραήλ εκπροσωπείται στο Ανατολικό Τιμόρ μέσω της πρεσβείας του στη Σιγκαπούρη.
Ο Πρόεδρος του Ανατολικού Τιμόρ, Ζοζέ Ράμος Ορτά, επισκέφθηκε το Ισραήλ το 2011. Επίσης, παρέδωσε διάλεξη σε φοιτητές στο Εβραϊκό Πανεπιστήμιο της Ιερουσαλήμ.
Καμγιαράν
Το Καμγιαράν (περσικά: كامياران‎‎, Κουρδικά: کامیاران‎‎, επίσης εκλατινοποιείται ως Kāmyārān) είναι πόλη και πρωτεύουσα της Κομητείας Καμγιαράν στην επαρχία Κουρδιστάν στο Ιράν. Κατά την απογραφή του 2006 ο πληθυσμός της ήταν 46.760 άτομα, σε 11.186 οικογένειες.
Παραπομπές
Κατηγορία:Πόλεις του Ιράν
Έστεργκομ
Το Έστεργκομ (ουγγρικά: Esztergom· ελληνικά: Στριγόνιον· γερμανικά: Gran· σλοβακικά: Ostrihom) είναι πόλη στη βόρεια Ουγγαρία, 46 χιλιόμετρα βορειοδυτικά της πρωτεύουσας Βουδαπέστης. Βρίσκεται στην κομητεία Κομάρομ-Έστεργκομ, στη δεξιά όχθη του ποταμού Δούναβη, ο οποίος σχηματίζει τα σύνορα με τη Σλοβακία εκεί.
Το Έστεργκομ ήταν η πρωτεύουσα της Ουγγαρίας από τον 10ο έως τα μέσα του 13ου αιώνα, όταν ο βασιλιάς Μπέλα Δ΄ της Ουγγαρίας μετέφερε τη βασιλική έδρα στη Βούδα.
Εξωτερικοί σύνδεσμοι
Κατηγορία:Πόλεις της Ουγγαρίας
Σχέσεις Ισραήλ και Ναουρού
Οι σχέσεις Ισραήλ-Ναουρού αναφέρονται στις διπλωματικές και άλλες σχέσεις μεταξύ του Ισραήλ και της Ναουρού. Το Ισραήλ έχει μη κατοικών πρεσβευτή στην Ιερουσαλήμ και επίτιμο προξενείο στο Γιαρέν, ενώ η Ναουρού έχει επίτιμο προξενείο στο Ρος ΧαΑγίν.
Το 2010, ο Πρόεδρος της Ναουρού, ο Μαρκ Στέφεν και ο Υπουργός Εξωτερικών και Εμπορίου της Ναουρού Κιερέν Κέκε μαζί με τον Πρεσβευτή της Ναουρού στα Ηνωμένα Έθνη Μαρλέν Νόσες επισκέφθηκαν το Ισραήλ και στη συνάντηση αυτή ο Πρόεδρος Στέφεν εξέφρασε την ανεπιφύλακτη υποστήριξη του Ισραήλ.
Κατά τη διάρκεια της επίσκεψης, ο Πρόεδρος Μάρκους Στέφεν επίσης φύτεψε δέντρο με τον Πρόεδρο της Μικρονησίας Εμανουέλ Μόρι προς τιμήν των διπλωματικών σχέσεων.
Στις αρχές Δεκεμβρίου του 2017, ο πρωθυπουργός του Ισραήλ, Μπέντζαμιν Νετανιάχου, δώρισε 72.000 δολάρια στη μονάδα επεξεργασίας λυμάτων της Ναουρού. Δύο εβδομάδες αργότερα, το Ναουρού ψήφισε κατά του ψηφίσματος της Γενικής Συνέλευσης των Ηνωμένων Εθνών το οποίο χαρακτήρισε το καθεστώς της Ιερουσαλήμ ως πρωτεύουσα του Ισραήλ "άκυρο και κενό".
Εξωτερικοί σύνδεσμοι
Κατηγορία:Διμερείς σχέσεις του Ισραήλ Κατηγορία:Πολιτική του Ναουρού
Nescafé
250px|μικρογραφία|Το σήμα του Νες Nescafé είναι εμπορικό σήμα καφέ που ανήκει στη Nestlé. Το όνομα είναι ένας συνδυασμός των λέξεων "Nestlé" και "café". Η Nestlé παρουσίασε για πρώτη φορά την μάρκα στην Ελβετία την 1η Απριλίου 1938.
Η Nestlé άρχισε να αναπτύσσει μια μάρκα καφέ το 1930, με πρωτοβουλία της βραζιλιάνικης κυβέρνησης, για να βοηθήσει στη διατήρηση του σημαντικού πλεονάσματος της ετήσιας συγκομιδής βραζιλιάνικου καφέ. Ο Μαξ Μόργκανθαλερ ηγήθηκε του έργου ανάπτυξης. Η Nestlé παρουσίασε το νέο προϊόν με την επωνυμία "Nescafé" την 1η Απριλίου 1938. Ο Nescafé είναι διαλυτός καφές.
Παραπομπές
Κατηγορία:Εμπορικά σήματα της Nestlé
Κυριάκος Παντελίδης
Ο Κυριάκος Παντελίδης είναι Κύπριος ποδοσφαιριστής. Εντάχθηκε στον ΑΠΟΕΛ το 1948. Το 1952 ξεκίνησε να αγωνίζεται με την πρώτη ομάδα έως το 1962 που ολοκλήρωσε την ποδοσφαιρική του καριέρα. Αρχικά αγωνιζόταν ως επιθετικός και στη συνέχεια αγωνιζόταν ως μέσος.
Συμμετείχε στο πρώτο παιχνίδι της Εθνικής Κύπρου στις 13 Νοεμβρίου του 1960 στο παλιό ΓΣΠ στη Λευκωσία με αντίπαλο την Εθνική Ισραήλ, στα πλαίσια της προκριματικής φάσης του Παγκοσμίου Κυπέλλου 1962.
Βιβλιογραφία
Κατηγορία:Κύπριοι ποδοσφαιριστές Κατηγορία:Επιθετικοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές ΑΠΟΕΛ Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Εθνικής Κύπρου
Iggy Pop
O Τζέιμς Νιούελ Όστερμπεργκ Τζούνιορ, γνωστός με το καλλιτεχνικό όνομα Iggy Pop (ελεύθερη απόδοση: Ίγκι Ποπ, 21 Απριλίου 1947) είναι τραγουδιστής και συνθέτης της ροκ μουσικής, όπως και ηθοποιός. Είναι γνωστός για την εκρηκτική σκηνική του παρουσία και ξεκίνησε την καριέρα του με τους Stooges, πριν συνεχίσει ως σόλο καλλιτέχνης στα μέσα της δεκαετίας του '70.
Έχει γνωρίσει μεγάλες επιτυχίες κατά τη διάρκεια της καριέρας του με τα κομμάτια "I Wanna Be Your Dog", "Search and Destroy" και "TV Eye" με τους Stooges, αλλά και τα "The Passenger", "Lust for Life" και "Real Wild Child (Wild One)" από την προσωπική του καριέρα.
Πρώτα χρόνια
thumb|left|220px|Οι The Prime Movers με τον Ίγκι Ποπ στα τύμπανα Ο Όστερμπεργκ γεννήθηκε στο Μούσκεγκον του Μίσιγκαν το 1947 και μεγάλωσε σε οικισμό με τροχόσπιτα και λυόμενα σπίτια μαζί με τους γονείς του, τη Λουέλα και τον Τζέιμς Νιούελ Όστερμπεργκ, στο Υπσιλάντι του Μίσιγκαν. Η καταγωγή του πατέρα του ήταν από τη Γερμανία, την Αγγλία και την Ιρλανδία, ενώ της μητέρας του από τη Νορβηγία και τη Δανία, ενώ ο πατέρας του είχε υιοθετηθεί από σουηδική οικογένεια απ' όπου πήρε το επίθετο του.
Ξεκίνησε τη μουσική του καριέρα σαν ντράμερ για κάποια τοπικά συγκροτήματα στο Ανν Άρμπορ του Μίσιγκαν, μεταξύ αυτών οι Iguanas, με τους οποίους ηχογράφησε μία διασκευή στο τραγούδι "Mona" του Bo Diddley. Στα τέλη του 1965, έγινε ντράμερ των The Prime Movers και σταμάτησε τη φοίτηση του στο πανεπιστήμιο.
Στις αρχές του 1967, μετακόμισε στο Σικάγο, όπου επηρεασμένος από συγκροτήματα όπως οι The Sonics, MC5 και The Doors, σχημάτισε τους Psychedelic Stooges και ξεκίνησε να χρησιμοποιεί το όνομα Ίγκι. Το συγκρότημα αποτελούνταν από τον κιθαρίστα Ρον Άστον, το ντράμερ Σκοτ Άστον και τον μπασίστα Ντέιβ Αλεξάντερ. Έδωσαν την πρώτη τους συναυλία σε ένα πάρτι την ημέρα του Χαλοουίν στο Ντιτρόιτ, με την παρουσία μελών των MC5.
The Stooges
Το νεοσύστατο συγκρότημα μίκρυνε το όνομα του σε The Stooges και ο Ίγκι Ποπ έγινε γνωστός για τις φρενήρεις παραστάσεις του στις συναυλίες τους. Το 1968, υπέγραψαν στην Elektra Records, κυκλοφορώντας το ομώνυμο άλμπουμ τους ένα χρόνο αργότερα, ακολουθούμενο από το "Fun House" το 1970. Αν και οι δύο δίσκοι είχαν χαμηλές πωλήσεις, επηρέασαν σε μεγάλο βαθμό την εξέλιξη του punk rock μερικά χρόνια αργότερα.
Η δισκογραφική εταιρεία απέρριψε το συγκρότημα το 1971, λόγω της έλλειψης ενδιαφέροντος από το κοινό και της συνεχούς χρήσης ναρκωτικών. Οι Stooges διαλύθηκαν προσωρινά, αλλά με τη βοήθεια του Ντέιβιντ Μπάουι ένωσαν και πάλι τις δυνάμεις τους και μετακόμισαν στην Αγγλία. Αφού υπέγραψαν στην Columbia Records, κυκλοφόρησαν το "Raw Power", με τον Μπάουι στην παραγωγή. Ο δίσκος δεν γνώρισε την επιτυχία που ήλπιζαν να έχουν και τα μέλη του συγκροτήματος έπεσαν και πάλι σε έντονη χρήση βαριών ναρκωτικών ουσιών, για να διαλυθούν το 1974.
Προσωπική καριέρα
Ο Ίγκι Ποπ έζησε για ένα διάστημα άστεγος στο Χόλιγουντ, πριν εισαχθεί στο νευροψυχιατρικό ινστιτούτο του Λος Άντζελες. Όσο βρισκόταν στην κλινική, συνέθεσε κάποια νέα κομμάτια με τον Τζέιμς Ουίλιαμσον, αλλά εφόσον δεν παρουσιάστηκε ενδιαφέρον από κάποια δισκογραφική εταιρεία, οι δύο μουσικοί διέκοψαν τη συνεργασία τους. Την ίδια περίοδο τον επισκέφθηκε ο Μπάουι, ο οποίος του πρότεινε να παίξουν μαζί στην περιοδεία για το άλμπουμ του, "Station to Station". Η συνεργασία τους κύλησε τόσο καλά, που μετακόμισαν στο Βερολίνο στα τέλη του 1976, όπου ο Ποπ υπέγραψε στην RCA.
thumb|220px|left|Ο Ίγκι Ποπ σε συναυλία το 1977 Ο Ποπ κυκλοφόρησε τα άλμπουμ "The Idiot" και "Lust for Life" μέσα στο 1977, τα οποία μπήκαν στο βρετανικό Top-30 και πούλησαν καλύτερα από όλα τα άλμπουμ των Stooges. Ο Μπάουι ακολούθησε τον Ποπ στην παγκόσμια περιοδεία του παίζοντας πλήκτρα και το ζωντανά ηχογραφημένο "TV Eye Live 1977" προέκυψε από αυτή τη συνεργασία.
Το 1978, υπέγραψε στην Arista και συνεργάστηκε με τον Ουίλιαμσον για το άλμπουμ "New Values", την πρώτη από μία σειρά κυκλοφοριών με μπερδεμένο ηχητικό μοτίβο, όπως τα "Soldier" του 1980, "Party" του 1981 και "Zombie Birdhouse" του 1982. Το 1982, ο Ποπ έγραψε την αυτοβιογραφία του με τίτλο "I Need More" και αποσύρθηκε για ένα διάστημα με σκοπό να αντιμετωπίσει τα προβλήματα ναρκωτικών του. Ο Μπάουι γνώρισε μεγάλη επιτυχία με το κομμάτι "China Girl", μία από κοινού τους σύνθεση που είχε κυκλοφορήσει αρχικά στο άλμπουμ "The Idiot".
Ο τραγουδιστής επανήλθε στο προσκήνιο το 1986, υπογράφοντας στην A&M και κυκλοφορώντας τον δίσκο "Blah-Blah-Blah", με παραγωγό και πάλι τον Μπάουι. Στο άλμπουμ συμπεριλαμβανόταν η πρώτη του επιτυχία στις Ηνωμένες Πολιτείες, το κομμάτι "Real Wild Child (Wild One)". Δύο χρόνια αργότερα, πειραματίστηκε με το hard rock/heavy metal ύφος στο άλμπουμ "Instinct", αλλά η μεγάλη του επιτυχία ήλθε το 1990, όταν κυκλοφόρησε το άλμπουμ "Brick by Brick", μαζί με το σινγκλ "Candy", όπου συνεργάστηκε με την Κέιτ Πίρσον των B-52's.
Η μουσική του Ποπ και των Stooges έγινε και πάλι επίκαιρη με την άνοδο της δημοτικότητας του grunge και ο Ίγκι Ποπ κυκλοφόρησε τον δίσκο "American Caesar", ενώ τρία χρόνια αργότερα επιχείρησε να επαναφέρει τη μουσική προσέγγιση των Stooges με το άλμπουμ "Naughty Little Doggie", χωρίς να γνωρίσει την εμπορική επιτυχία που είχε στις προηγούμενες κυκλοφορίες του. Την ίδια χρονιά, επανεκδόθηκε το τραγούδι "Lust for Life" για το σάουντρακ της ταινίας "Trainspotting", δίνοντας του μία Top-30 επιτυχία στο Ηνωμένο Βασίλειο.
Κατά τη δεκαετία του '90, ο Ποπ έπαιξε σε διάφορες ταινίες όπως τα "Cry Baby", "Dead Man" και "The Crow II: City of Angels", όπως και στην τηλεοπτική σειρά "The Adventures of Pete & Pete". Επίσης, η ταινία του 1998 με τίτλο "Velvet Goldmine" ήταν βασισμένη στη σχέση του Ποπ με τον Μπάουι στις αρχές της δεκαετίας του '70.
Το 1999, ο Ποπ υπήρξε το αντικείμενο ενός επεισοδίου του ντοκιμαντέρ "Behind the Music" του VH1, ενώ παράλληλα κυκλοφόρησε τον δίσκο "Avenue B", ακολουθούμενο από το "Beat 'Em Up", δύο χρόνια αργότερα.
Επανένωση των Stooges
thumb|250px|Σε συναυλία το 2007 Το 2003, συνεργάστηκε με τους Ρον και Σκοτ Άστον για τέσσερα κομμάτια του άλμπουμ του "Skull Ring", αλλά και για την περιοδεία του δίσκου, όπου το set list κατακλυζόταν από κομμάτια των Stooges. Την ίδια χρονιά, ο Ποπ έπαιξε στην ταινία "Coffee and Cigarettes" του Τζιμ Τζάρμους και το 2005 κυκλοφόρησε την συλλογή "A Million in Prizes: The Anthology", με 37 τραγούδια απ' όλη του την καριέρα.
Στα επόμενα χρόνια συμμετείχε στο κομμάτι "Punkrocker" των Teddybears, τραγούδησε διάφορα κομμάτια της Μαντόνα για το Rock and Roll Hall of Fame και εμφανίστηκε σε διάφορες διαφημίσεις της ασφαλιστικής εταιρείας Swiftcover. Με τους Stooges, κυκλοφόρησε το άλμπουμ "The Weirdness", αλλά το 2009 ο Ρον Άστον πέθανε λόγω καρδιακής προσβολής.
Ο Ποπ κυκλοφόρησε το άλμπουμ "Préliminaires" το 2009, εμπνευσμένο από τη μουσική τζαζ και το έργο του Γάλλου νοβελίστα Μισέλ Ουελμπέκ. Το 2010, εντάχθηκε μαζί με τους Stooges στο Rock and Roll Hall of Fame. Συνέχισε να περιοδεύει μαζί τους ως το 2011, σταματώντας για να ηχογραφήσει το "Après" του 2012.
Τον Απρίλιο του 2013, κυκλοφόρησε το πέμπτο στούντιο άλμπουμ των Stooges με τίτλο "Ready to Die", μπαίνοντας στο Top-100 και στις δύο πλευρές του Ατλαντικού. Παρ' όλα αυτά, ο Σκοτ Άστον πέθανε το 2014, με τον Ποπ να περιοδεύει στη Βόρεια Αμερική το 2015 ως σόλο καλλιτέχνης.
Το 2016, συνεργάστηκε με τον Τζος Χόουμ για τον δίσκο "Post Pop Depression", ο οποίος ακολουθήθηκε από μία ακόμη περιοδεία.
Δυτική Ρωμαϊκή Αυτοκρατορία
Η Δυτική Ρωμαϊκή Αυτοκρατορία περιλάμβανε τις δυτικές επαρχίες της Ρωμαϊκής Αυτοκρατορίας οποτεδήποτε διοικούντο από μια ξεχωριστή ανεξάρτητη Αυτοκρατορική αυλή. Συγκεκριμένα αυτός ο όρος χρησιμοποιείται στην ιστοριογραφία για να περιγράψει την περίοδο από το 395 έως το 476, οπότε υπήρχαν ξεχωριστές ισότιμες αυλές, που μοιράζονταν τη διακυβέρνηση της αυτοκρατορίας στις δυτικές και τις ανατολικές επαρχίες, με μια ξεχωριστή αυτοκρατορική διαδοχή για κάθε αυλή. Οι όροι Δυτική Ρωμαϊκή Αυτοκρατορία και Ανατολική Ρωμαϊκή Αυτοκρατορία επινοήθηκαν τα νεότερα χρόνια για να περιγράψουν πολιτικές οντότητες που ήταν de facto ανεξάρτητες. Οι Ρωμαίοι της εποχής δεν θεωρούσαν ότι η Αυτοκρατορία είχε χωριστεί σε δύο αυτοκρατορίες, αλλά την έβλεπαν ως μία ενιαία πολιτεία, που διοικείτο από δύο αυτοκρατορικές αυλές λόγω διοικητικής σκοπιμότητας. Η Δυτική Ρωμαϊκή Αυτοκρατορία κατέρρευσε το 476 και η Δυτική αυτοκρατορική αυλή στη Ραβέννα διαλύθηκε επίσημα από τον Ιουστινιανό το 554. Η Ανατολική αυτοκρατορική αυλή επέζησε μέχρι το 1453.